OpenLLM-France/wikimedia huggingface dataset:
# Lohrville (Iowa)

Lohrville és una població dels Estats Units a l'estat d'Iowa. Segons el cens del 2000 tenia 431 habitants.

## Demografia

Segons el cens del 2000, Lohrville tenia 431 habitants, 193 habitatges, i 109 famílies. La densitat de població era de 42,5 habitants/km².
Dels 193 habitatges en un 28,5% hi vivien nens de menys de 18 anys, en un 47,2% hi vivien parelles casades, en un 7,3% dones solteres, i en un 43,5% no eren unitats familiars. En el 38,9% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,1% tenia menys de 18 anys, un 4,4% entre 18 i 24, un 25,3% entre 25 i 44, un 21,3% de 45 a 60 i un 21,8% 65 anys o més.
L'edat mediana era de 40 anys. Per cada 100 dones de 18 o més anys hi havia 85,8 homes.
La renda mediana per habitatge era de 29.545 $ i la renda mediana per família de 45.208 $. Els homes tenien una renda mediana de 27.308 $ mentre que les dones 19.375 $. La renda per capita de la població era de 15.655 $. Entorn del 9,3% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lohrville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Lohrville». American Fact Finder. Oficina del Cens dels Estats Units, 12-01-2010.
# Clearlake Oaks

Clearlake Oaks és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.402 habitants.

## Demografia

Segons el cens del 2000, Clearlake Oaks tenia 2.402 habitants, 1.194 habitatges, i 655 famílies. La densitat de població era de 309,1 habitants/km².
Dels 1.194 habitatges en un 15,2% hi vivien nens de menys de 18 anys, en un 42% hi vivien parelles casades, en un 9,5% dones solteres, i en un 45,1% no eren unitats familiars. En el 38% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,58.
Per edats la població es repartia de la següent manera: un 17% tenia menys de 18 anys, un 3,5% entre 18 i 24, un 17,6% entre 25 i 44, un 28,6% de 45 a 60 i un 33,3% 65 anys o més.
L'edat mediana era de 55 anys. Per cada 100 dones de 18 o més anys hi havia 94,1 homes.
La renda mediana per habitatge era de 24.449 $ i la renda mediana per família de 30.044 $. Els homes tenien una renda mediana de 30.227 $ mentre que les dones 17.011 $. La renda per capita de la població era de 14.297 $. Entorn del 15% de les famílies i el 21,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearlake Oaks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Clearlake Oaks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Sant Mateu (Apostolat d'Almadrones)

Sant Mateu és una obra d'El Greco, amb col·laboració del seu taller, realitzada entre 1608 i 1614, que formava part de l'apostolat de l'església d'Almadrones.
Durant l'última dècada de la seva carrera, el Greco va tenir un paper important en la popularització d'un tipus de conjunt pictòric anomenat "Apostolat". Un Apostolat complet comprèn tretze imatges, dotze de les quals representen els Apòstols, i una altra representa Crist com a Salvator Mundi. L'apostolat d'Almadrones és un conjunt incomplet de nou imatges, originàriament a l'església parroquial d'Almadrones, un petit poble de la Província de Guadalajara. L'església va ser greument danyada durant la Guerra Civil espanyola. Les pintures van ser retirades per a la seva custòdia i finalment venudes a diverses col·leccions.

## Anàlisi de l'obra

* Pintura a l'oli sobre llenç; 72x 55 cm.; 1608-14; Museu d'Art d'Indianápolis, Indianápolis.
* A la part dreta, sobre l'espatlla, hi apareixen les inicials delta i theta, a manera de signatura.
Sembla que aquest apóstol és l'ùnica pintura del conjunt totalment realitzada per la mà d'El Greco. El cap del personatge, la túnica blava i el mantell rosat están pintats amb un gran mestratge.

## Referències

* ↑ Wethey, Harold E. op. cit., p. 113.
* ↑ «St. Matthew» (en anglès). Indianápolis Museum of Art. [Consulta: 23 juny 2020].
* ↑ Wethey, Harold E. op. cit., p. 121.

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84-343-0031-1
# Model EKV

El model EKV és un model matemàtic que descriu el comportament dels transistors MOS (Metal-Oxide-Semiconductor) d'efecte camp. Està pensat per a la simulació de circuits electrònics i per facilitar el disseny de circuits analògics.

## Història

Va ser desenvolupat originalment per C. C. Enz, F. Krummenacher, i E. A. Vittoz (d'aquí surt el nom EKV) devers 1995, usant com a punt de partida treballs anteriors fets durant la dècada de 1980.
Com a contraposició a models més simples (com el model quadràtic), el model EKV és precís inclús quan el MOSFET opera en la regió subllindar (és a dir, si $V_{bulk}=V_{source}$ aleshores el MOSFET està en la regió subllindar si $V_{gate-source}<V_{Threshold}$). A més, el model incorpora molts altres efectes que sorgeixen en les tecnologies de fabricació submicrònicas. Com a avantatge enfront d'altres models com el BSIM, podem citar el seu reduït nombre de paràmetres, i que permet càlculs manuals.

## Referències

* ↑ Enz, C. C.; Krummenacher, F. & Vittoz, E.A., "An Analytical MOS Transistor Model Valid in All Regions of Operation and Dedicated to Low-Voltage and Low-Current Applications", Analog Integrated Circuits and Signal Processing Journal on Low-Voltage and Low-Power Design 8: 83-114, July 1995
* ↑ Enz, C. C.; Krummenacher, F. & Vittoz, E.A., "A CMOS Chopper Amplifier", IEEE Journal of Solid-State Circuits 22 (3): 335-342, June 1987
* ↑ Oguey, H. J. & Cserveny, S., "Modele du transistor MOS valable dans un grand domaine de courants", Bull. SEW VSE, February 1982
* ↑ Oguey, H. J. & Cserveny, S., "MOS modelling at low current density", Summer Course on "Process and Device Modelling" ,ESAT Leuven-Heverlee, Belgium, June 1983

## Vegeu també

* Models de transistors
* MOSFET
* SPICE
* BSIM

## Enllaços externs

* Web Page de Christian Enz
* Web Page del Model EKV a la EPFL
* Swiss Origins of Very Low-Power Integrated Circuits (1962-1982) Gala Special Talk, ESSDERC-ESSCIRC'06, Montreux, Switzerland
# Joaquim Cusí i Furtunet

Joaquim Cusí i Furtunet (Llers, 3 de maig de 1879 - Barcelona, 21 de maig de 1968) fou un farmacèutic català, alcalde del Masnou entre 1930 i 1931.

## Biografia

Fill de Pere Cusí Jordà, comerciant de vi, i de Teresa Furtunet Dalí. Es llicencià a Barcelona l'any 1901. Primerament s'establí a Figueres on, a instàncies de l'oftalmòleg Francesc Agulló, desenvolupà la preparació de la pomada oftàlmica a l'òxid groc de mercuri (fórmula de Pagenstecher). Aquest producte obtingué una àmplia difusió arreu del món i li permeté desenvolupar una empresa farmacèutica familiar especialitzada en productes oftàlmics. L'any 1925, l'empresa es traslladà al Masnou (Maresme), on encara es troba instal·lada avui. L'any 1921 adquirí l'apotecaria del monestir benedictí de Santa Maria la Real de Nájera (Logronyo), reinstal·lada al Masnou com a museu de farmàcia i medicina (Museu Cusí de Farmàcia). El 1915 fundà els Laboratoris del Nord d'Espanya (els quals, després de la seva mort, reberen el nom de Laboratoris Cusí, SA), que dirigí amb el seu cosí Rafael Cusí i Furtunet. El 1958 ingressà a la Reial Acadèmia de Farmàcia de Barcelona. També fou membre de la germandat de Poblet.

## Notes

* ↑ En molts articles de premsa, es presenta el segon cognom com a Fortunet.

## Referències

* ↑ Niubó i Prats, Cesca. Joaquim Cusí i Furtunet: els Laboratoris del Nord d'Espanya i el Museu Cusí de Farmàcia. Barcelona: MEDIAactive, 2020, p. 13. ISBN 978-84-09-24015-9.
* ↑ «El museu Cusí - Reial Acadèmia de Farmàcia de Barcelona». Arxivat de l'original el 2015-07-25. [Consulta: 25 juliol 2015].
* ↑ «Joaquim Cusí i Furtunet». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Bernils i Mach, Josep M. «Joaquim Cusí i Fortunet, un gran benefactor de Figueres». Revista de Girona, 199, 2000, pàg. 33-35.
# Joaquim Danés i Torras

Joaquim Danés i Torras, (Olot, 8 de juny de 1888 - 11 de febrer de 1960) fou un metge català.
Fill de Joan Danés i Colldecarrera i de Jerònima Torras i Diví, va néixer a Olot el 8 de juny de 1888, va estudiar a la Facultat de Medicina de Barcelona i es va doctorar a la universitat de Madrid amb la tesi Cirugía de la tuberculosis pulmonar: estudio de los procedimientos directos. Aconseguí les oposicions de metge a Olot, on arribà a ser el director de l'Hospital.
Va estar molt relacionat amb la cultura i la història. Dirigí el Museu-Biblioteca i l'Arxiu d'Olot, a més d'escriure diverses obres relacionades amb la seva ciutat natal i tractats de medicina: Pretèrits olotins, Història d'Olot, Colapsterapia.
L'any 1916 es va casar amb Maria Llongarriu i Saguer.
Es va haver d'exiliar el 1939 a França, però va decidir tornar a Catalunya poc temps després i fou empresonat primer a Olot i després a Salt. Va aconseguir la llibertat després de passar per un consell de guerra. El règim franquista li prohibí l'exercici de la seva professió mèdica.
Els últims anys de la seva vida els dedicà quasi exclusivament a l'Arxiu i el Museu-Biblioteca, fins que morí l'onze de febrer de 1960. El seu enterrament fou una de les més impressionants manifestacions de dol que es recorden a la ciutat d'Olot. En canvi la premsa silencià la seva mort i per raons polítiques es retirà un número de la revista Olot-Misión dedicat a la seva figura. El seu fons documental es conserva a l'Arxiu Comarcal de la Garrotxa. La ciutat d'Olot li va dedicar una avinguda.

## Referències

* ↑ «Joaquim Danés i Torras». Gran Enciclopèdia Catalana. Barcelona: Grup Enciclopèdia Catalana.
* ↑ Publicada vers 1912 pel Col·legi de Metges de la Província de Girona: http://cataleg.bnc.cat/record=b1660561~S13*cat Arxivat 2019-05-26 a Wayback Machine.
* ↑ Arxiu Diocesà de Girona. Dispensa núm.11750. Any 1916
* ↑ «Metges Catalans | Joaquim Danés i Torras». www.galeriametges.cat. [Consulta: 15 gener 2017].
* ↑ «ICGC - Vissir3». [Consulta: 24 agost 2021].

## Vegeu també

* Joaquim Danés i Llongarriu

## Enllaços externs

* Joaquim Danés i Torras - Galeria de Metges Catalans
# Pucov

Pucov és un municipi del districte de Dolný Kubín a la regió de Žilina, Eslovàquia, amb una població estimada a final de l'any 2017 de 860 habitants. Està situat al centre de la regió, a prop de el curs alt del riu Váh (conca hidrogràfica del Danubi) i de la frontera amb la República Txeca i Polònia.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 1r abril 2021].
# Puck (satèl·lit)

Puck és un satèl·lit relativament petit d'Urà, també anomenat Urà XV, és el més gros dels satèl·lits interiors d'Urà, sense tenir en compte el satèl·lit Miranda.
Va ser descobert per la sonda espacial Voyager 2 quan va passar per aquest planeta gasós, l'any 1985. Al principi, se li va donar la designació provisional de S/1985U1, però després, com tots els satèl·lits d'Urà, se li va posar noms provinents de novel·les del cèlebre escriptor anglès William Shakespeare o dels poemes d'Alexander Pope. En aquest cas, se li va posar en honor d'un personatge de Shakespeare, que representava un follet trapella, també present en la mitologia celta.
S/1985U1 és un món relativament petit i gelat, (64 K), que orbita a una 86004 km d'Urà,tocant els anells, entre dos satèl·lits anomenats Pòrcia i Miranda. És un dels satèl·lits d'Urà més foscos, amb tan sols una albedo de 0,07, amb una magnitud aparent també pràcticament inapreciable; 20,2.
Puck, que només té 162,05 km de diàmetre, és el setè satèl·lit en mida d'Urà,i un dels que coneixem millor. Aquest fred món està format principalment per gel i carboni. La seva quasi-circular òrbita és completada en menys d'un dia, concretament, en 18 h.

## Referències

* 1 2 3 4 «NASA FACTS» (en anglès). NASA.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ Karkoschka, Voyager, 2001.
* ↑ Karkoschka, Hubble, 2001.

## Bibliografia

* Jacobson, R. A. «The Orbits of the Inner Uranian Satellites From Hubble Space Telescope and Voyager 2 Observations». The Astronomical Journal, 115, 3, 1998, pàg. 1195–1199. Bibcode: 1998AJ....115.1195J. DOI: 10.1086/300263.
* Karkoschka, Erich «Voyager's Eleventh Discovery of a Satellite of Uranus and Photometry and the First Size Measurements of Nine Satellites». Icarus, 151, 1, 2001, pàg. 69–77. Bibcode: 2001Icar..151...69K. DOI: 10.1006/icar.2001.6597.
* Karkoschka, Erich «Comprehensive Photometry of the Rings and 16 Satellites of Uranus with the Hubble Space Telescope». Icarus, 151, 1, 2001, pàg. 51–68. Bibcode: 2001Icar..151...51K. DOI: 10.1006/icar.2001.6596.
* Thomas, P.; Veverka, J.; Johnson, T.V.; Brown, Robert Hamilton «Voyager observations of 1985U1». Icarus, 72, 1, 1987, pàg. 79–83. Bibcode: 1987Icar...72...79T. DOI: 10.1016/0019-1035(87)90121-7.

## Enllaços externs

* The Moons of the Solar System - Puck
Viccionari
# Joaquim Llach i Mascaró

Joaquim Llach i Mascaró (Sant Martí Vell, 12 de juliol de 1942) és un polític català, diputat al Parlament de Catalunya en la segona legislatura.

## Biografia

Va estudiar dret i econòmiques i en 1966 començà a treballar com a delegat de la Caixa d'Estalvis de Catalunya des del 1966, entitat de la que en 1999 n'era subdirector general.
Militant del PSC-PSOE des de la transició espanyola, el 1978 fou delegat sindicat de la UGT-FEBASO (sector bancari) i el 1983 secretari de la Fundació Rafael Campalans. El 1982-1984 fou membre de la comissió executiva del PSC-PSOE, de 1984 a 1987 secretari de comunicació i el 1987 secretari nacional de finances. En març de 1988 va substituir en el seu escó Carlos Cigarrán Rodil, elegit diputat a les eleccions al Parlament de Catalunya de 1984. En 2005 fou nomenat president del Patronat del Parc Nacional d'Aigüestortes i Estany de Sant Maurici i actualment és vocal de la comissió executiva de la Fundació Ernest Lluch.

## Referències

* ↑ Caixa de Cataluña alerta de amenazas a las cajas a El País, 19 de maig de 1999
* ↑ Diputats del Parlament de Catalunya en la III Legislatura p. 77
* ↑ Web del Patronat
* ↑ Òrgans de la Fundació Ernest Lluch
# Castell Reial de Laeken

El Castell Reial de Laken (Château de Laeken en francès, Kasteel van Laken en neerlandès), és la llar del rei dels belgues i es localitza a Laeken, una zona que es troba als suburbis de Brussel·les. El castell va ser construït entre 1782 - 1784, seguint els plànols de l'arquitecte francès Charles de Wailly, sota la supervisió de Luis Montoyer, com a residència d'estiu per als governadors dels Països Baixos austríacs, la regió que actualment el 1830 (o el 1839 segons el tractat de Londres) va esdevenir Bèlgica en fusionar-les amb el principat de Lieja, i estava sota el domini dels Habsburg.
Napoleó Bonaparte, durant les seves campanyes d'expansió, prengué la zona i va habitar el castell durant una temporada el 1804. Més endavant, després de la caiguda de les tropes franceses, va ser propietat del rei Guillem I dels Països Baixos. Quan Bèlgica va separar-se del Regne Unit dels Països Baixos per a formar un estat independent, el 1831 el castell i les seves terres van passar a mans del rei Leopold I de Bèlgica. Seria més endavant quan el rei Leopold II va decidir convertir-lo en la seva residència habitual.

## Referències

* ↑ «Chateau Royal de Laeken» (en anglès). Europe-cities.com. Arxivat de l'original el 2011-09-17. [Consulta: 19 desembre 2010].
* ↑ «Chateau Royal de Laeken». Glasssteelandstone.com. Arxivat de l'original el 2011-04-19. [Consulta: 19 desembre 2010].
# Caroline Criado Perez

Caroline Criado Perez (Brasil, 1984) és una periodista britànica independent, feminista, escriptora i activista que lluita contra el sexisme global. El 2013 fou escollida per al programa 100 Women de la cadena BBC. El 2015 fou nomenada Oficial de l'Ordre de l'Imperi Britànic, pels seus serveis en favor de la igualtat i diversitat en l'àmbit dels mitjans de comunicació. És autora del best-seller Invisible Women. Exposing Data bias in a World designed for Men (2019), assaig que exposa el biaix de gènere en la societat contemporània. Aquest llibre li ha valgut el reconeixement internacional, el premi de la Royal Society al millor llibre de ciència i el premi del Financial Times al llibre de negocis de l'any. El president del jurat d'aquest últim la titllà com la «Simone de Beauvoir de les dades», per les nombroses estadístiques que hi apareixen.

## Activisme

La primera de les seves campanyes fou en relació als bitllets de lliures britàniques, on la única dona que hi apareixia era la reina Elizabeth II. Des del 2017, el Banc d'Anglaterra incorporà a Jane Austen als bitllets de 10 lliures. Així mateix, també ha aconseguit una modificació de la política de denúncies en l'assatjament femení en la plataforma de microblogging Twitter.

## Obra

* Do it like a Woman (Portobello, 2015) ISBN 9781846275814
* Invisible Woman. Exposing Data Bias in a World Designed for Men (Abrams, 2019). ISBN 978-1-683-35314-0

## Referències

* 1 2 Redacció «Jane Austen to be face of the Bank of England £10 note» (en anglès). BBC News, 24-07-2013.
* 1 2 Ramírez, Noelia. «"El masculino genérico no es ni neutral ni práctico: impacta en la posible muerte de las mujeres"» (en castellà). El País, 16-01-2020. [Consulta: 20 juny 2022].
* ↑ Arce, Begoña. «Cómo ser mujer y sobrevivir en un mundo diseñado para hombres» (en castellà). El Periódico, 29-01-2020. [Consulta: 20 juny 2022].
* ↑ Redacció. «Caroline Criado-Perez Says Twitter Rape Threat 'Isn't A Feminist Issue'» (en anglès). Huffington Post, 29-07-2013. [Consulta: 20 juny 2022].
* ↑ Elmhirst, Sophie. «Do It Like a Woman … and Change the World by Caroline Criado Perez – review» (en anglès). The Guardian, 09-05-2015. [Consulta: 20 juny 2022].
* ↑ Criado Perez, Caroline. «The deadly truth about a world built for men – from stab vests to car crashes» (en anglès). The Guardian, 23-02-2019. [Consulta: 20 juny 2022].
# JoBeth Williams

Margaret JoBeth Williams (6 de desembre de 1948) és una actriu i directora de televisió estatunidenca. El seu debut dirigint va ser amb el curtmetratge de 1994 On Hope, que li va fer guanyar una nominació als Premis de l'Acadèmia per millor curtmetratge. Des de 2009, ha estat presidenta de la Screen Actors Guild Foundation.
Williams va fer-se famosa en pel·lícules com Stir Crazy (1980), Poltergeist (1982), The Big Chill (1983), The Day After (1983), Teachers (1984), i Poltergeist II: The Other Side (1986). Va estar tres vegades nominada als Premis Emmy, va ser nominada per actriu principal més destacada de telefilm o mimisèrie pel seu treball a Adam (1983) i per la minisèrie Baby M (1988). La seua tercera nominació va vindre pel seu paper de convidada a la sitcom Frasier (1993–94). També va protagonitzar la sèrie The Client (1995–96) i va tindre papers recurrents en les sèries Dexter (2007) i Private Practice (2009–11).

## Filmografia

| Any | Títol | Paper | Notes |
| 1979 | Kramer contra Kramer (Kramer vs. Kramer) | Phyllis Bernard | |
| 1980 | Stir Crazy | Meredith | |
| 1980 | Els gossos de la guerra (The Dogs of War) | Jessie Shannon | |
| 1982 | Poltergeist | Diane Freeling | |
| 1982 | Espècies assassines (Endangered Species) | Harriet Purdue | |
| 1983 | Big Chill, TheThe Big Chill | Karen Bowens | |
| 1984 | Teachers | Lisa Hammond | |
| 1984 | American Dreamer | Cathy Palmer/ Rebecca Ryan | |
| 1986 | Desert Bloom | Lily Chismore | |
| 1986 | Poltergeist II (Poltergeist II: The Other Side) | Diane Freeling | |
| 1988 | Memories of Me | Lisa | |
| 1989 | Benvingut a casa (Welcome Home) | Sarah | |
| 1991 | Una rossa molt dubtosa (Switch) | Margo Brofman | |
| 1991 | Dutch | Natalie Standish | |
| 1992 | Stop! Or My Mom Will Shoot | Lt. Gwen Harper | |
| 1992 | Me Myself & I | Diane | |
| 1994 | Wyatt Earp | Bessie Earp | |
| 1997 | Jungle 2 Jungle | Dr. Patricia Cromwell | |
| 1997 | Just Write | Sidney Stone | |
| 1997 | Little City | Anne | |
| 1997 | When Danger Follows You Home | Anne Werden | |
| 2002 | Rose Technique, TheThe Rose Technique | Dr. Lillian Rose | |
| 2005 | Amor en joc (Fever Pitch) | Maureen Meeks | |
| 2005 | Crazylove | Na Mayer | |
| 2007 | In the Land of Women | Agnes Webb | |
| 2009 | Timer | Marion Depaul | |
| 2011 | Big Year, TheThe Big Year | Edith Preissler | |
| 2016 | Within | Rosemary Fletcher | |
| 2017 | Barracuda | Patricia | |
| 2017 | What the Night Can Do | Bettye Sue Dryer | |
| 2018 | Alex & the List | Na Stern | |
| 20?? | Will Gardner | Sherry | Postproducció |

## Referències

* ↑ JoBeth Williams- Biography, Yahoo! Movies
* ↑ «JoBeth Williams' 'THE CLIENT' begins encore run on TNT». The Houston Chronicle, 14-03-1999.
# Castell d'Agres

El castell d'Agres és un castell en la població valenciana d'Agres (el Comtat). Està situat en un esperó a 800 m a la part alta del nucli urbà del poble d'Agres, junt al convent i monestir d'Agres, al qual queda adossat.

## Història

D'aquest castell apareixen diferents referències històriques. L'11 de març de 1255 el rei concedeix aquest i altres castells de la zona com el d'Alfafara són donats a Ximèn Peres d'Orís. I a partir de llavors, el castell va canviant de propietari contínuament fins que en la segona meitat del segle xv passà a mans de Joan Roís de Corella, comte de Cocentaina.
Al castell també s'han trobat algunes restes d'època musulmana.

## Estat actual

El castell, actualment en runa, consta d'un espai emmurallat de 2500 m.² amb forts desnivells interns. L'alçada del mur varia entre 0,94 i 0,45 m, bastit amb tapial de maçoneria. També hi han dues torres, una de planta quadrada i altra rectangular, amb una alçada variable entre els 0,85 i 0,94 m. La zona inferior del castell quedà completament transformada després de la construcció del convent en 1578.

## Bibliografia

* El Comtat, una terra de castells. Editat pel Centre d'Estudis Contestans. 1996.
* 1 2 «Inventari General del Patrimoni Cultural Valencià».
# Carmelites Descalces de Tarragona

Les Carmelites Descalces de Tarragona és una obra rococó de Tarragona protegida com a Bé Cultural d'Interès Local.

## Descripció

El convent fou construït el 1712. Té un notable claustre interior i una església de la comunitat del 1764 amb una nau i porta d'accés al carrer del Carme.
És un graciós exemplar de l'estil rococó, veritable obra d'art semblant a la Real Capella. Està ornada als sòcols i bases de les columnes amb diferents marbres del país perfectament polits.

## Història

Els seus retaules, alguns d'estil barroc, foren destruïts durant la passada guerra.

## Referències

* 1 2 3 «Carmelites Descalces de Tarragona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 27 març 2019].